{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":28,"n_cols":6,"rows_kept":28,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Pravilnika o ukidanju statusa otpada"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Alan Perl","PRAVILNIK O UKIDANJU STATUSA OTPADA","U Tablici 3.4. se spominju Tablice 5.1, 5.2, 5.3 i 5.6, što je grška, pretpostavljam?"]
[2,"Jurislav Babić","◊Pojmovi,\nČlanak 3.","U članku 3. navode se pojmovi anaerobni digestat i kompost za koje se navodi da su isti gnojidbeni proizvodi koji udovoljavaju uvjetima Uredbe (EU) br. 2019/1009. \n\nMeđutim, osim njihovog navođenja u članku 3., navedeni pojmovi više se ne navode na niti jednom mjestu ovog prijedloga Pravilnika, niti se za iste ne navode nikakvi kriteriji i uvjeti vezani za postupke proizvodnje i oporabe komposta i digestata.\n\nKako ovim prijedlogom Pravilnika nisu propisani nikakvi kriteriji i uvjeti, kao što je to slučaj sa ostalim vrstama otpada, potpuno je nejasno na koji način će se obavljati postupak ukidanja statusa otpada za anaerobni digestat i kompost, a koji bi se trebao provoditi sukladno kriterijima propisanim Uredbom (EU) 2019/1009.\n\nIz tog razloga, uvjete i kriterije koji se odnose na ukidanje statusa otpada i stavljanje gnojidbenih proizvoda EU-a na raspolaganje na tržištu, trebalo bi prenijeti iz Uredbe (EU) 2019/1009 u ovaj prijedlog Pravilnika, kao što je to slučaj kod drugih država članica EU (najbliži primjer je Slovenija). Na taj bi način, postupci i kriteriji za ukidanje statusa otpada za anaerobni digestat i kompost bili propisani na jasan i nedvosmislen način. Ovakav prijedlog Pravilnika, u dijelu koji se odnosi na ukidanje statusa otpada za anaerobni digestat i kompost je nepotpun i nejasan.\n\nNadalje, u stavku (b) članka 5. navodi se da, ukidanje statusa otpada za otpad na kojeg se primjenjuju posebni kriteriji propisani Uredbom (EU) 2019/1009 provodi tijelo nadležno za poljoprivredu. Ukoliko je to tako i zamišljeno, nije jasno definiran koji je to akt niti koji je rok njegova donošenja. Obzirom da je ista tematika obuhvaćena trenutno važećim Pravilnikom o nusproizvodima i ukidanju statusa otpada (NN 117/2014), stupanjem na snagu ovog prijedloga Pravilnika, i dalje je nejasno na koji način će se biti regulirano ukidanje statusa otpada za anaerobni digestat i kompost.\n\nKao primjer, u nastavku se navode pojedini kriteriji i uvjeti koji se odnose na kompost, a koji su preuzeti izravno iz Priloga II. Uredbe (EU) br. 2019/1009 te koje bi trebalo prenijeti u ovaj prijedlog Pravilnika:\n\nCMC 3.: KOMPOST\n\n1. Gnojidbeni proizvod EU-a može sadržavati kompost dobiven aerobnim kompostiranjem isključivo jednog ili više sljedećih ulaznih materijala:\n\n(a) biootpada u smislu Direktive 2008/98/EZ koji nastaje odvojenim prikupljanjem biootpada na izvoru;\n\n…\n\n(e) bilo kojeg materijala navedenog u točkama (a), (b) ili (c) koji:\na. je prije bio kompostiran ili podvrgnut digestiji i\nb. sadrži najviše 6 mg PAH16 u 1 kg suhe tvari (4);\n\n2. Kompostiranje se odvija u postrojenju\n\n(a) u kojemu su proizvodne linije za obradu ulaznih materijala iz točke 1. jasno odijeljene od proizvodnih linija za obradu ulaznih materijala koji se ne navode u točki 1. i\n(b) u kojemu se izbjegavaju fizički kontakti ulaznih i izlaznih materijala, uključujući i tijekom skladištenja.\n\n3. Aerobno kompostiranje sastoji se od pretežno aerobne, kontrolirane razgradnje biorazgradivih materijala koja, zahvaljujući biološki proizvedenoj toplini, omogućuje razvoj temperatura prikladnih za termofilne bakterije. Svi se dijelovi svake serije ili redovito i temeljito premještaju i premeću ili ih se izlaže umjetnoj ventilaciji kako bi se osigurala ispravna sanitacija i homogenost materijala. Tijekom postupka kompostiranja svi dijelovi svake serije imaju jedan od sljedećih temperaturno-vremenskih profila:\n- 70 °C ili više tijekom najmanje 3 dana,\n- 65 °C ili više tijekom najmanje pet dana,\n- 60 °C ili više tijekom najmanje sedam dana, ili\n- 55 °C ili više tijekom najmanje 14 dana.\n\n4. Kompost sadrži:\n\n(a) najviše 6 mg PAH16 u 1 kg suhe tvari;\n(b) najviše 3 g/kg suhe tvari makroskopskih nečistoća većih od 2 mm u bilo kojem od sljedećih oblika: stakla, metala ili plastike;\n(c) najviše 5 g/kg suhe tvari zbroja makroskopskih nečistoća iz točke (b).\n\nNakon 16. srpnja 2026. prisutnost plastike veće od 2 mm unutar maksimalne granične vrijednosti iz točke (b) ne smije prelaziti 2,5 g/kg suhe tvari. Nakon 16. srpnja 2029. preispituje se granična vrijednost od 2,5 g/kg suhe tvari za plastiku veću od 2 mm kako bi se uzeo u obzir napredak postignut u pogledu odvojenog prikupljanja biootpada.\n\n5. Kompost ispunjava najmanje jedan od sljedećih kriterija stabilnosti:\n\n(a) brzina potrošnje kisika:\n- Definicija: pokazatelj mjere u kojoj se biorazgradiva organska tvar razgradi u određenom vremenu. Ta metoda nije prikladna za materijale koji sadrže više od 20 % čestica većih od 10 mm,\n- Kriterij: najviše 25 mmol O2/kg organske tvari/h ili\n(b) faktor samozagrijavanja:\n- Definicija: najviša temperatura koju je postigao kompost u normiranim uvjetima kao indikator stanja njegove aerobne biološke aktivnosti,\n- Kriterij: razina najmanje stabilnosti prema testu Rottegrad III.\n\nNa isti način, u ovaj prijedlog Pravilnika trebalo bi prenijeti i uvjete i kriterije za CMC 5.: Digestate koji nisu digestati svježih usjeva.\n\nNa temelju ranije navedenog, kriterije i uvjete iz Uredbe (EU) 2019/1009 trebalo bi prenijeti u ovaj prijedlog Pravilnika, a što se prije svega odnosi na propisivanje procesnih uvjeta i graničnih vrijednosti za kompost i digestat, što jednim dijelom sadrži i trenutno važeći Pravilnik o nusproizvodima i ukidanju statusa otpada (NN 117/2014). Osim navedenog, a sukladno uvjetima i kriterijima iz Uredbe (EU) 2019/1009, u Pravilnik bi trebalo prenijeti i ostale kriterije za anaerobni digestat i kompost."]
[3,"GUMIIMPEX-GRP d.o.o.","◊Pojmovi,\nČlanak 3.","članak 3. stavak 1.   d. građevni proizvod\nŠto je s neusklađenim područjem građevnih proizvoda? Postoje građevni proizvodi u neusklađenom području i takvi se proizvodi mogu certificirati prema tehničkim propisima, dobiti C oznaku i staviti na tržište. Smatramo da u definiciju treba uključiti i neusklađeno područje građevnih proizvoda."]
[4,"VESNA PETROVIĆ","◊Pojmovi,\nČlanak 3.","\"l. mljevenac je rezultat oporabe otpada od plastike koji se sastoji od jedne vrste plastičnog materijala dobiven postupkom recikliranja koji uključuje pranje i mljevenje plastičnog otpada uz odvajanje drugih vrsta otpadnih ( plastičnih ) materijala i koji udovoljava uvjetima iz Dodatka I. dijela 6. ovoga Pravilnika.\" Greška, iz Dodatka I. dijela 4 ovog Pravilnika, treba pisati. Ista greška i kod definicije granulata."]
[5,"VESNA PETROVIĆ","◊Pojmovi,\nČlanak 3.","Nije jasno zašto se u pojmovima spominje anaerobni digestat, kompost i hidraulično vrijeme zadržavanja,  kada se u prijedlogu Pravilnika dalje ne propisuju nikakvi uvjeti za te pojmove."]
[6,"SINIŠA KOTUR","PRAVILNIK O UKIDANJU STATUSA OTPADA,\n◊Posebni kriteriji za ukidanje statusa otpada","Čl.4 st. 1 - vizualnu provjeru pošiljke otpada i podataka navedenih u Pratećem listu - šta ako se otpad preuzima odnosno unosi iz država EU putem Aneksa VII - Prilog 7. - prijedlog dodati uz pratećem listu i Aneks VII - Prilog VII za pošiljke koje dolaze izvan RH"]
[7,"SINIŠA KOTUR","◊Posebni kriteriji za ukidanje statusa otpada,\nČlanak 4.","Koji su kriteriji za ukidanje statusa otpada za mljevenac koji je ušao u RH iz zemlje EU kao otpad (putem pratećeg lista Aneksa VII - Prilogu VII)? ili se mljevenac može zaprimati kao sirovina odnosno da mu je već ukinut status otpada (bez prateće doumentacije Aneksa VII - Prilogu VII) zbog mogućih različitih tumačenja (otpad - nije otpad) nadležnih službi i institucija? Često se izvan RH mljevenac ne smatra otpadom već sirovinom!"]
[8,"SINIŠA KOTUR","◊Posebni kriteriji za ukidanje statusa otpada,\nČlanak 4.","Pod c. dokazi  o ispunjavanju uvjeta za upis u Očevidnik ukidanja statusa otpada:\n- ugovor ili drugi dokument kojim se uređuje poslovni odnos između posjednika tvari ili predmeta za koji se traži upis u Očevidnik ukidanja statusa otpada i budućeg korisnika iz kojeg je razvidno da je osigurano tržište /potražnja - Pitanje: Kakva vrsta bi to ugovora trebala biti i između koga ako tvrtka otkupljuje otpadne plastične nosiljke od pivovara mljevenjem pa injekcijskim prešanjem ponovno proizvodi nosiljke i isporučuje ih naručitelju (koji nemora biti isti kao i dobavljač otpadnih plastičnih nosiljki).?? Previše komplicirano i potrebno je to ukinuti ili pojednostavniti jer se ograničava slobodna trgovina i sl. odnosno raspolaganje sa otpadnom plastikom i postavljanje dodatnih zahtjeva za budućeg korisnika."]
[9,"GUMIIMPEX-GRP d.o.o.","◊Posebni kriteriji za ukidanje statusa otpada,\nČlanak 4.","članak 4. stavak 1. alineja 5.\nŠto se tiče gospodarenja otpadnim gumama, ovu odredbu nije moguće ispuniti. Otpadne gume se zaprimaju svakodnevno na skladište, a ponekad je ulazna količina veća od izlazne količine, odnosno dnevnog kapaciteta oporabe. Gume ostaju na skladištu i miješaju se s gumama koje stižu svakodnevno, tako da nije moguće odrediti koje gume (određene brojem pratećeg lista) ulaze u postupak oporabe. Isto tako, naš postupak oporabe je kontinuirani postupak, odnosno gume (sastavljene od iste sirovine) neprekidno ulaze u postrojenje, dok gumeni materijal pri tome ne mijenja kemijski sastav. Zato smatramo da kod kontinuiranog postupka nije moguće primjeniti poveznicu između Pratećeg lista i broja šarže."]
[10,"VESNA PETROVIĆ","◊Posebni kriteriji za ukidanje statusa otpada,\nČlanak 4.","U članku 4. je navedeno da je jedan od uvjeta dozvola za recikliranje. Međutim u članku 6.  navedeni su i drugi postupci osim recikliranja kao uvjet vezan za dozvolu."]
[11,"VESNA PETROVIĆ","◊Način provedbe propisa Europske unije kojima se utvrđuju kriteriji za ukidanje statusa pojedine vrste otpada,\nČlanak 5.","Što znači da se #iznimno od stavka 1. ovoga članka ukidanje statusa otpada za otpad na kojeg se primjenjuju posebni kriteriji propisani Uredbom (EU) 2019/1009 provodi tijelo nadležno za poljoprivredu, sukladno Uredbi (EU) 2019/1009.\" Da li to znači da za otpad na kojeg se ne primjenjuju posebni kriteriji iz Uredbe 2019/1009 (npr. mulj)  ukidanje statusa otpada i dalje provodi Ministarstvo?"]
[12,"GUMIIMPEX-GRP d.o.o.","◊Vođenje elektroničkog očevidnika o nastanku i tijeku otpada ( e-ONTO),\nČlanak 7.","članak 7.\nNa koji način će se evidentirati ukidanje statusa otpada u e-ONTO? Na ulaznom pratećem listu to nema smisla jer se ukupnoj količini s pratećeg lista ne ukida status otpada. Isto tako, sada nije moguće upisati broj upisa u očevidnik ukidanja statusa otpada na izlazu odnosno kod oporabe gdje se zapravo ukida status otpada. Ova odredba nije primjenjiva sve dok se aplikacija e-ONTO ne ažurira i bude kompatibilna s propisima. Ova odredba nije nova, a nije nova ni aplikacija, ali nakon gotovo 4 godine aplikacija nije ažurirana."]
[13,"GUMIIMPEX-GRP d.o.o.","◊Prijelazne i završne odredbe,\nČlanak 8.","članak 8. stavak 1.\nNa koji način se treba uskladiti s ovim pravilnikom? Što treba dostaviti Ministarstvu kao dokaz?"]
[14,"Livit d.o.o. Zagreb","POSEBNI KRITERIJI ZA UKIDANJE STATUSA OTPADA,\n3. POSEBNI KRITERIJI ZA UKIDANJE STATUSA OTPADA ZA RECIKLIRANI AGREGAT I MATERIJAL ZA NASIPAVANJE ","Potrebno jasno definirati o kojim se ovdje materijalima odnosno proizvodima radi. Za pretpostaviti je da se radi o materijalima koji su regulirani Zakonom o građevnim proizvodima, ako da potrebno je definicije uskladiti obzirom kako ne bi došlo do različitih tumačenja u postupcima, a sve sukladno nadležnim zakonima za pojedine proizvode? Obzirom da su ovdje definirana dva proizvoda molimo navesti da se ovaj kriteriji ne odnosi na neusklađeno područje građevnih proizvoda sukladno Zakonu o građevnim proizvoda. Naime takvi proizvodi mogu certificirati prema tehničkim propisima, dobiti C oznaku i staviti na tržište, a sve sukladno hrvatskoj tehničkoj ocjeni, stoga bi se u tom slučaju primjenjuje točka 6. POSEBNI KRITERIJI ZA UKIDANJE STATUSA OTPADA ZA OTPAD KOJEM NISU UTVRĐENI KRITERIJI ČLANKOM 4. i DODATKOM I DIJELOM 1, 2, 3, 4 i 5 OVOGA PRAVILNIKA, ovog pravilnika."]
[15,"VESNA PETROVIĆ","POSEBNI KRITERIJI ZA UKIDANJE STATUSA OTPADA,\n3. POSEBNI KRITERIJI ZA UKIDANJE STATUSA OTPADA ZA RECIKLIRANI AGREGAT I MATERIJAL ZA NASIPAVANJE ","Prema ovom prijedlogu za svako nasipavanje seoske ceste, puta ili grabe, onaj tko izvodi nasipavanje trebat će zatražiti od Ministarstva upis u Očevidnik za ukidanje statusa otpada. To nije realno imajući u vidu sporost kojom se danas rješavaju predmeti u Ministarstvu. Prijedlog je da se samo za proizvodnju recikliranih agregata zahtjeva upis u Očevidnik za ukidanje statusa otpada, dok se za postupke oporabe nasipavanjem propiše da je otpad koji je ugrađen u iskope, krajobraz i sl. automatski prestao biti otpad."]
[16,"VESNA PETROVIĆ","3. POSEBNI KRITERIJI ZA UKIDANJE STATUSA OTPADA ZA RECIKLIRANI AGREGAT I MATERIJAL ZA NASIPAVANJE ,\nA) KRITERIJI ZA OTPAD KOJI ULAZI U POSTUPAK OPORABE  ","U tablici 3.2. naveden je popis vrsta otpada koji ulazi u postupak oporabe za proizvodnju materijala za nasipavanje. Međutim, ovaj popis nije istovjetan popisu vrsta otpada iz točke 7. Mehanička priprema i nasipavanje otpada, Dodataka VII Pravilnika o gospodarenju otpadom. Zar ne bi ta dva popisa trebala biti ista?"]
[17,"VESNA PETROVIĆ","3. POSEBNI KRITERIJI ZA UKIDANJE STATUSA OTPADA ZA RECIKLIRANI AGREGAT I MATERIJAL ZA NASIPAVANJE ,\nD) DOPUŠTENE NAMJENE KORIŠTENJA RECIKLIRANOG AGREGATA I MATERIJALA ZA NASIPAVANJENASTALIH UKIDANJEM STATUSA OTPADA","U Tablici 3.6. je greškom napisano L/S = 0 1/kg umjesto 10 /kg"]
[18,"SINIŠA KOTUR","4. POSEBNI KRITERIJI ZA UKIDANJE STATUSA OTPADA ZA MLJEVENAC I PLASTIČNI GRANULAT ,\nB) KRITERIJI ZA POSTUPAK OPORABE","(b) Postupak oporabe plastičnog otpada za proizvodnju mljevenca uključuje sljedeće tehnološke procese: razvrstavanje po vrstama plastike (LDPE, HDPE, PET, PP, PS, PVC ), mljevenje, čišćenje, pranje i sušenje. Da li se svi navedeni tehnološki procesi moraju provesti (razvrstavanje, mljevenje, čišćenje, pranje i sušenje) ili se neki od njih mogu izostaviti (npr. postrojenje nema mogućnosti provedbe procesa pranja ili sušenja mljevenca)? Prijedlog staviti ili odnosno one vrste procesa s kojima se zadovoljavaju kriteriji kvalitete upotrebljivosti mljevenca u daljnjem procesu proizvodnje proizvoda."]
[19,"VESNA PETROVIĆ","4. POSEBNI KRITERIJI ZA UKIDANJE STATUSA OTPADA ZA MLJEVENAC I PLASTIČNI GRANULAT ,\nB) KRITERIJI ZA POSTUPAK OPORABE","U dijelu i) treba navesti da osoba koja proizvodi mljevenac ili granulat koji dolazi u kontakt s hranom treba zadovoljiti uvjete propisane UREDBOM  KOMISIJE (EU) 2022/1616 оd 15. rujna 2022.\no materijalima i predmetima od reciklirane plastike koji dolaze u dodir s hranom i o stavljanju izvan snage Uredbe (EZ) br. 282/2008"]
[20,"VESNA PETROVIĆ","4. POSEBNI KRITERIJI ZA UKIDANJE STATUSA OTPADA ZA MLJEVENAC I PLASTIČNI GRANULAT ,\nB) KRITERIJI ZA POSTUPAK OPORABE","Dio h) \"Dokaz o provedenom sustavu sljedivosti i k arakterizaciji mljevenca i granulata potvrđuje se potvrdom o sukladnosti akreditiranog certifikacijskog tijela. \" Nejasno. Koje je to akreditirano certifikacijsko tijelo? Je li to tijelo za certifikacaju sustava upravljanja kvalitetom ili tijelo za ocjenu procesa i kvalitete materijala?"]
[21,"VESNA PETROVIĆ","4. POSEBNI KRITERIJI ZA UKIDANJE STATUSA OTPADA ZA MLJEVENAC I PLASTIČNI GRANULAT ,\nB) KRITERIJI ZA POSTUPAK OPORABE","U dijelu B b) \"Postupak oporabe plastičnog otpada za proizvodnju mljevenca uključuje sljedeće tehnološke procese: razvrstavanje po vrstama plastike (LDPE, HDPE, PET, PP, PS, PVC ), \" ne ograničavati se samo na ove vrste plastike, npr. postoji i ABS plastika i druge.."]
[22,"GUMIIMPEX-GRP d.o.o.","5. POSEBNI KRITERIJI ZA UKIDANJE STATUSA OTPADA ZA PROIZVODNJU GUMENOG GRANULATA I GUMENIH NITI,\nB) KRITERIJI ZA POSTUPAK OPORABE","Kriteriji za postupak oporabe (a)\nPostupak R13 ne može stajati samostalno, on se dodjeljuje oporabiteljima uz neki drugi postupak oporabe. Ovo napominjemo jer su mnogi subjekti dobili Dozvolu za gospodarenje otpadom samo postupkom R13 te se smatraju oporabiteljima."]
[23,"VESNA PETROVIĆ","POSEBNI KRITERIJI ZA UKIDANJE STATUSA OTPADA,\n6. POSEBNI KRITERIJI ZA UKIDANJE STATUSA OTPADA ZA OTPAD KOJEM NISU UTVRĐENI KRITERIJI ČLANKOM 4. i DODATKOM I DIJELOM 1, 2, 3, 4 i 5 OVOGA PRAVILNIKA","Dio \"U postupku oporabe mora se primijeniti certificirana kontrola kvalitete sukladno hrvatskoj /europskoj normi za postupak proizvodnje tvari ili predmeta koji je rezultat postupka ukidanja statusa otpada ili sukladno tehničkim priznatim pravilima struke . \" je nejasan. Koja je to certificirana kontrola kvalitete sukladno tehnički priznatim pravilima struke za primjerice ukidanje statusa otpada za second hand odjeću?"]
[24,"Livit d.o.o. Zagreb","6. POSEBNI KRITERIJI ZA UKIDANJE STATUSA OTPADA ZA OTPAD KOJEM NISU UTVRĐENI KRITERIJI ČLANKOM 4. i DODATKOM I DIJELOM 1, 2, 3, 4 i 5 OVOGA PRAVILNIKA,\nB) KRITERIJI ZA POSTUPAK OPORABE","Nejasno definirano pojam šarže i upućuje samo na propis. Različiti tehnološki procesi i primjena proizvoda pojam šarže različito definiraju. Kako svaki proizvod mora ispuniti posebne tehniče zahtjeve predlažemo točnije specificirati kako slijedi: Kvaliteta oporabljenog otpada provjerava se za svaku šaržu, sukladno dokumentu kojim je dokazano da dobivena tvar ili predmet ispunjava tehničke zahtjeve za posebne namjene i zadovoljavaju postojeće propise i norme koji važe za taj proizvode, a provode se putem akreditiranog laboratorija ili ovlaštenog laboratorija."]
[25,"VESNA PETROVIĆ","DODATAK III.,\nIZVJEŠĆE O UKIDANJU STATUSA OTPADA","Nejasno. \nNa što se točno odnosi \"količina tvari ili predmeta kojem se ukida status otpada (kg)\"? Je li to količina tvari koja koja je u protekloj godini oporabljena i iskorištena i/ili prodana ili je to količina tvari koja je oporabljena i još čeka korisnika? \nNa što se točno odnosi \"količina otpada koja je ušla u postupak oporabe\"?"]